Source: https://domov.sme.sk/c/639528/spis-v-kauze-biely-dom-postupili-na-najvyssi-sud-sr.html
Timestamp: 2017-02-26 01:09:31+00:00
Document Index: 120656

Matched Legal Cases: ['súd ', 'súd ', 'súd ', 'súd ', 'súd ', 'Súd ', 'súd ', 'Súd ']

Spis v kauze "biely dom" postúpili na Najvyšší súd SR - domov.sme.sk
Zobraziť všetky sekcie Spis v kauze "biely dom" postúpili na Najvyšší súd SR
Banská Bystrica 22. augusta (TASR) - Kauzou "bieleho domu" v Žiari nad Hronom, v ktorej Krajský súd v Banskej Bystrici odsúdil i primátora Máriusa H. 22. aug 2002 o 15:59 &copy; TASR 2002
Písmo:A-|A+0 a ďalších troch obžalovaných, sa bude zaoberať Najvyšší súd SR. Spis v týchto dňoch postúpil prvostupňový súd Najvyššiemu súdu s odvolaniami prokurátora a trojice obžalovaných. Prípad súvisí s podnikateľským zámerom podnikateľa Igora Z., za ktorého úver vo výške takmer 30 miliónov korún sa mesto Žiar nad Hronom stalo prostredníctvom svojich najvyšších predstaviteľov v roku 1999 ručiteľom. Návratnosť pôžičky bola ručená komplexom budov so sídlami okresného a mestského úradu, okresného súdu, prokuratúry a vojenskej správy, nazývaných "biely dom", v hodnote približne sto miliónov korún. V tejto veci prokurátor žaloval päť ľudí. Niektorí sa mali dopustiť podvodu, ďalší zneužitia právomoci verejného činiteľa a jediná žena medzi nimi i brania úplatku. Okrem primátora Žiaru nad Hronom Máriusa H. a jeho zástupcu Juraja P. sa na lavici obžalovaných ocitli aj vedúci odboru na Krajskom úrade Jozef S., bývalá pracovníčka katastrálneho odboru Okresného úradu Emília H. a banskobystrický podnikateľ Igor Z.
Súd vinných z podvodu v spolupáchateľstve uznal podnikateľa Igora Z. a vedúceho odboru Krajského úradu v Banskej Bystrici Jozefa S. a uložil im tresty odňatia slobody nepodmienečne vo výmere sedem rokov, resp. päť rokov. U primátora Žiaru nad Hronom súd kvalifikoval počínanie ako zneužívanie právomoci verejného činiteľa z nedbanlivosti a vymeral mu osem mesiacov odňatia slobody na skúšobnú lehotu 18 mesiacov. Bývalú vedúcu oddelenia na katastrálnom odbore Okresného úradu v Žiari nad Hronom Emíliu H. uznali vinnou z úplatkárstva, pretože od podnikateľa Igora Z. dostala päťtisíc korún. Súd jej vymeral jeden rok odňatia slobody podmienečne. Viceprimátora Juraja P. oslobodili. *fk na Nechajte si posielať ranný prehľad najdôležitejších správ e-mailom